ຈີນວ່າ ການພົບປະລະຫວ່າງ ທ່ານຫູກັບ ທ່ານໂອບາມາ ໄດ້ຮັບຜົນເປັນຢ່າງດີ
ຈີນເອີ້ນການພົບປະສົນທະນາຂອງທ່ານປະທານຫູ ກັບທ່ານປະທານາທິບໍດີໂອບາມາວ່າ ສໍາເລັດຜົນ.
ຈີນເອີ້ນການພົບປະສົນທະນາຂອງທ່ານປະທານຫູຈິນເຖົາກັບທ່ານປະທານາທິບໍດີ ໂອບາມາ ວ່າ ໄດ້ຮັບຜົນເປັນຢ່າງດີ ແລະວ່າຜູ້ນໍາທັງສອງທ່ານໄດ້ບັນລຸ “ການເຫັນພ້ອມຢ່າງເປັນ ເອກະສັນກັນທີ່ສໍາຄັນ” ກ່ຽວກັບບັນຫາຕ່າງໆໃນຂອບເຂດກວ້າງຂວາງ ບັນດາໜັງສືພິມຈີນ ສະບັບທີ່ພິມເຜີຍແຜ່ໃນວັນພະຫັດອາ ທິດແລ້ວນີ້ ໄດ້ລົງພາບການພົບປະກັນຂອງທ່ານປະທານຫູ ກັບປະທານາທິບໍດີໂອບາມາ ຢູ່ທໍານຽບຂາວ ເປັນຂ່າວເດ່ນ ໃນໜ້າທຳອິດ ການພາດຫົວຂໍ້ຂ່າວຕ່າງໆ ໄດ້ໃຫ້ການ ຊົມເຊີຍສັກກະຫລາດໃໝ່ໃນສາຍພົວພັນລະຫວ່າງສອງ ປະເທດ ແລະລາຍງານຂ່າວຕ່າງໆ ກໍໄດ້ເນັ້ນເຖິງຂ່າວທີ່ ເວົ້າໃນແງ່ດີເຖິງການພົບປະກັນຂອງຜູ້ນຳທັງສອງໃນຄັ້ງ ນີ້ ຂ່າວດ່ວນເປັນພາສາອັງກິດຈາກອົງການຂ່າວ Xinhua ຂອງທາງການຈີນ ໄດ້ເວົ້າເຖິງການຢ້ຽມຢາມນະຄອນ ຫລວງວໍຊິງຕັນຂອງທ່ານ ຫູວ່າ ເປັນ “ຂີດໝາຍອັນຍິ່ງ ໃຫຍ່ຄັ້ງປະຫວັດສາດໃນການພົວພັນທາງການທູດລະ ຫວ່າງຈີນກັບສະຫະລັດ” ໂຄສົກກະຊວງການຕ່າງປະເທດຈີນ ທ່ານ Hong Lei ກໍໄດ້ກ່າວສະທ້ອນເຖິງຄວາມເຫັນໃນທາງຕື່ນເຕ້ນດັ່ງ ກ່າວອອກມາວ່າດັ່ງນີ້: ນອກນັ້ນ ທ່ານ Hong ຍັງເວົ້າອີກວ່າ ທັງສອງຝ່າຍໄດ້ບັນລຸ “ການເຫັນພ້ອມຢ່າງເປັນ ເອກະສັນກັນ ທີ່ສຳຄັນ” ກ່ຽວກັບຫລາຍໆບັນຫາຊຶ່ງລວມມີການພົວພັນທາງດ້ານການ ທະຫານ, ເລື້ອງເກົາຫຼີເໜືອ, ອີຣ່ານ, ຊູແດນ, ເລື້ອງອາວະກາດ, ເທັກໂນໂລຈີ ແລະ ການແລກປ່ຽນໃນລະດັບສູງ ແຕ່ຢ່າງໃດກໍຕາມ ທ່ານບໍ່ໄດ້ໃຫ້ລາຍລະອຽດກ່ຽວກັບ ປະເດັນເຫລົ່ານີ້ ໂຄສົກລັດຖະບານຈີນທ່ານນີ້ ຍັງກ່າວເພີ້ມອີກວ່າ ທັງສອງຝ່າຍຕ່າງກໍໄດ້ເນັ້ນໜັກເຖິງ ຄວາມສຳຄັນຂອງໄຕ້ຫວັນ ທ່ານ Hong ເວົ້າວ່າ ລັດຖະບານປັກກິ່ງຖືວ່າ ໄຕ້ຫວັນແມ່ນພາກ ສ່ວນນຶ່ງຂອງຈີນ ແລະກໍບໍ່ໄດ້ປະກາດສະລະ ສິດໃນການທີ່ຈະໃຊ້ກຳລັງຮຸນແຮງເພື່ອຈະ ທ້ອນໂຮມເອົາເກາະໄຕ້ຫວັນທີ່ປົກຄອງຕົນ ເອງນັ້ນກັບຄືນມາ ຖ້າເມື່ອໃດໄຕ້ຫວັນຫາກ ປະກາດຄວາມເປັນເອກະລາດຂຶ້ນມາ ສະຫະລັດຮັບຮູ້ວ່າ ມີຈີນແຕ່ພຽງປະເທດດຽວ ແຕ່ກໍໄດ້ຮັບປາກທີ່ຈະຊ່ວຍໄຕ້ຫວັນໃຫ້ສາ ມາດປ້ອງກັນໂຕເອງໄດ້ ແລະກໍໄດ້ເຮັດໃຫ້ຈີນ ໂກດແຄ້ນດ້ວຍການຂາຍອາວຸດໃຫ້ແກ່ໄຕ້ ຫວັນ ໂຄສົກກະຊວງປະເທດຈີນຍັງໄດ້ກ່າວ ລື້ມຄືນຄຳເຫັນຂອງທ່ານ ຫູ ກ່ຽວກັບເລື້ອງ ສິດທິມະນຸດ ຊຶ່ງທ່ານຫູໄດ້ໃຫ້ການຍອມຮັບ ວ່າຈີນ ແລະ ສະຫະລັດມີ “ຄວາມຄິດເຫັນທີ່ແຕກຕ່າງກັນຢ່າງໜັກ” ກ່ຽວກັບ ເລື້ອງສິດທິ ມະນຸດ ແຕ່ວ່າ ທັງສອງປະເທດກໍໄດ້ທໍາການປັບປຸງໃຫ້ຄວາມຄິດເຫັນທີ່ແຕກຕ່າງກັນໃນ ດ້ານນີ້ຫລຸດນ້ອຍລົງຢ່າງສະໝໍ່າສະເໝີ ເລື້ອຍໆມາ ເຖິງແມ່ນວ່າລັດຖະບານຈີນໄດ້ສະແດງທ່າທີອອກມາຢ່າງເປີດເຜີຍ ຫລືກົງໄປກົງມາໃນ ເລື້ອງສິດທິມະນຸດນີ້ກໍຕາມ, ແຕ່ກໍປາກົດວ່າ ພວກກວດກາຂ່າວໃນປະເທດຈີນ ຍັງມີ ຄວາມຢ້ານກົວທີ່ຈະນຳເອົາເລື້ອງນີ້ ອອກມາເວົ້າຢ່າງເປີດເຜີຍ ໂດຍໄດ້ຕັດຂ່າວໃນ ໂທລະພາບສາກົນທີ່ລາຍງານກ່ຽວກັບການໄປຢ້ຽມຢາມສະຫະລັດຂອງທ່ານຫູນັ້ນອອກ ໂດຍທັນທີ ເມື່ອມີການກ່າວເຖິງເລື້ອງສິດທິມະນຸດໃນຂ່າວນັ້ນ